钦定古今图书集成/明伦汇编/氏族典/第487卷 > 《廖用贤尚友录》 > 谢尚
## 钦定古今图书集成/明伦汇编/氏族典/第487卷 > 《廖用贤尚友录》 > 谢尚

按《晋书谢尚传》：“尚字仁祖，豫章太守鲲之子也。幼有
至性，及长，辨悟绝伦。司徒王导辟为掾，转西曹属，迁
会稽王友，出为历阳太守，转江夏相。为政清简。征授
给事中。永和中，拜尚书仆射，出为豫州刺史。在任有
政绩。升平初，征拜卫将军，未至卒。谥曰简。无子，从弟
奕以子康嗣。”